Pamflet
S-a dat ordin pe unitate, ne spune un turnător de-al nostru, mare mincinos, ca toți analfabeții, pușcăriașii, retardații, morții din cimitire să fie înscriși în cel mai "tare"partid din parcare când parcarea era goală! Mardeiașii și "gurangiii" lui Simion Galeristul au trecut la treabă. În târgu' Ieșilor cică au început cu cimitirul din Galata. De acolo și-au luat inspirația! Ca să treci morți în partid și să ții secret asta înseamnă bani mulți pe care slugile lui Simion Galeristul îi dau. S-au trezit acum, ca de obicei, în an electoral, mulți "patri(h)oți", care caută și tot caută "binele țării"! În Târgu' Ieșilor e năvală mare! Cum să fie altfel când județul e mare și trimite mulți analfabeți în Parlament, iar acolo se dau salarii babane din banii celor mulți. Iar în Parlamentul european salariile sunt mult mai mari, deci bătălia e "la cuțite". Românul are experiență în trimis șomeri analfabeți în Parlament și de acolo unii au ajuns miniștri. S-a văzut în 2020 câți analfabeți useriști, șomeri de profesie, au ajuns miniștri și cât au mai furat când s-au văzut în funcții! Istoria se repetă. Acum vor să ajungă miniștri morții și infractorii lui Simion Galeristul. Te mai pui pentru oleacă?!
O altă minciună culeasă recent spune că partidul deținut pe persoană fizică care este de Galerist plătește câte 5.000 de coco pentru un candidat la premărie. Evident că la Iași, penalul Mihăiță Bloc va mai sta la premărie cât îl vor lăsa procurorii. Interesul scandalagiului Simion este să prindă ceva putere în Consiliul Local ca să facă scandal pentru a linge și el puțin din osul de la Palatul Roznovanu.
Dacă pentru un catindat la premărie Simion plătește, pentru europarlamentare Simion încasează, dar de trei ori mai mult. Cam asta-i polica azi, oameni buni! Mai este, tot în Târgu' Ieșilor, Marius Transformator Junior. Omul tot caută aliați care să-i dea un șut în dos ca să facă un pas înainte în fotoliul de premare. Se amăgește cu iluzia puterii ca orice slugă. Refuză să înțeleagă că sluga rămâne slugă până la moarte!